水利，灌田数万亩。居五年，丁外艰去，士民遮送汉水上，创生祠祀之。服阕，补芮令。崇祯四年辛未（1631年），擢河南道监察御史，时三党角立，各援宦寺爲助，淳屡章弹之，因共衔淳，值秦中流寇横发，乃举淳按视。淳单车入秦，巡抚都御史李乔懦不知兵，列状劾之。行部抵朝邑县，贼数万围之，淳率士民坚守，相持七十余日，以计大破之，斩首千余级，夺回妇女牲畜，悉还其家，贼走入终南山。歴甲戌（1634年），崇祯皇帝以都御史陈奇瑜督兵三十万，赐上方剑，专办流贼事。奇瑜率大兵入关，蜀兵出阶州，楚兵溯汉水，群贼西走，度栈道入汉中，受围于车